Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 444

3. Informatikai biztonság szervezete 3.1 Informatikai biztonság felelős szerepkörének kiosztása Cél: A biztonsági feladatok ellátására és ellenőrzésére azonosítható szerepkörök álljanak rendelkezésre. Feladat: A szervezet vezetésének világos iránymutatással, elkötelezettsége kinyilvánításával, az informatikai biztonsággal összefüggő felelősségi körök egyértelmű kijelölésével és elismertetésével aktív módon támogatnia kell az informatikai biztonságot a szervezeten belül. A kialakításnál figyelembe kell venni, hogy nem lehet összeférhetetlenség az egyes szerepkörök között, és független, közvetlen a felső vezetéshez utalt, neki jelentő szerepkör(ök)et kell létrehozni. Az informatikai biztonsággal összefüggő valamennyi felelősségi kört egyértelműen kell meghatározni. Legalább a következő szerepköröket kell létrehozni: o Informatikai biztonsági felügyelő (a Központi Rendszert működtető szervezetben) – felel a Központi Rendszer informatikai biztonságáért, ellátja az informatikai biztonság ellenőrzését. Összefogja és koordinálja az informatikai biztonsági felelősök szakmai tevékenységét az üzemeltető és a szolgáltató szervezeteknél. o Informatikai biztonsági felelős (az üzemeltető és szolgáltató szervezeteknél) – felel a Központi Rendszer üzemeltetőinél és szolgáltatatóinál az informatikai biztonságért. Eredmény: Független, jól irányított szervezet, központilag koordinált, folyamatos szakmai tevékenység, világos szerepkörök és feladatok. Felelős: A szervezet vezetője 2007/52. szám 3.2 Külső szolgáltatók igénybevétele Cél: Az informatikai feladatok kiszervezése esetén fenntartani az informatikai biztonság szintjét. Feladat: Külső szolgáltatók igénybevételével az informatikai biztonsággal kapcsolatos felelősség nem hárítható át, az a feladatért felelős szervezet első számú vezetőjét terheli. A külső szolgáltatók igénybevétele esetén a szolgáltatási megállapodásokban (szerződésekben) kell kikötni a szolgáltatásra érvényes biztonsági követelményeket és szabályozást. Biztosítani kell a feladatért felelős szervezet számára a mérés és ellenőrzés feltételeit. A meglévő megállapodásokat, szerződéseket legalább évenként felül kell vizsgálni, és a szükséges módosításokat el kell végezni. Eredmény: Informatikai biztonsági követelmények a szolgáltatási megállapodásokban. Éves biztonsági felülvizsgálatok. Felelős: A szervezet vezetője

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes